alexandrainst/scandi-wiki huggingface dataset:
Gaffel (sykkel)

Gaffelen på en sykkel er den delen av en vanlig tohjuls sykkel som holder forhjulet og som gjør det mulig for syklisten å styre og balansere sykkelen. En gaffel består i all enkelhet av to hjulakselfester som navakselen til forhjulet er festet til, to armer som møtes ved gaffelkronen, og et gaffelrør som styret er festet til, som regel via en stem. Gaffelrøret er festet til rammens styrerør med et styrelager, som også muliggjør gaffelens sideveis rotasjon i forhold til rammen.

Bakgaffel er den delen på en sykkel der bakhjulet er festet.

Støtdempende gafler
De fleste terrengsykler har gaffel med innebygd støtdemping. Det finnes en mengde forskjellige varianter av disse. Den vanligste er teleskop-gaffelen.

Vandringen på demperen (hvor langt/mye en demper kan komprimeres vertikalt) og funksjonen av demperen varierer mht hvaslags type terrengsykling gaffelen er laget for. Produsenter lager for eksempel forskjellige gafler for rundbanesykling, stisykling, utfor, frisykling. Gafler for rundbane er typisk lettere, mindre robuste og de har kortere vandring enn de laget for tøffere terreng og mer ekstreme typer terrengsykling. Etterslep (engelsk: fork offset eller fork rake) er en av flere parametre som påvirker hvorvidt sykkelen utviser stabil eller sportslig oppførsel ved svingutslag på styret. Noen andre viktige parametre er gaffellengde, -bredde, lengde på styrerør og styrerørdiameter.

Teleskopgaffel
I teleskopgafler har gaffelen et sett innerrør som sklir på innsiden av et sett ytterør. Et innerrør og ytterør isammen eller hver for seg kan også kalles et «gaffelben». Den vanligste typen teleskopgafler har innerrør øverst og ytterør nederst. I motsatt tilfelle kalles ofte gaffelen en «opp-ned teleskopgaffel».

Eksterne lenker 

Sykkeldeler
Mekanikk
Hydraulikk
UB-korporal

UB-korporal (UB-korp) (Utskrevet Befal) var en militær grad i det norske Forsvaret som var en type korporal. Utdanningen varte i 6 måneder, til man ble tilskikket som UB-korporal (markert med to vinkler, under en K). Graden var å betrakte som befal. Etter UB-perioden hadde man ikke plikttjeneste, men kan bli sersjant etter tjenesten.

På troppsnivå ble UB-korporaler brukt til blant annet nestlagførere og lagførere for geværlag.
Graden ble benyttet mest i Heimevernet og Sjøforsvaret (konstabel), men også Hæren og Luftforsvaret.

Militære grader i Norge
Liste over sykkeldeler

Dette er en liste over sykkeldeler.
	Bagasjebrett
	Barends
	Brems
     Forbrems
     Bakbrems
	Bremseskive, rotor 
     Kaliper
     Bremsehendel
     Bremsevaier
	Støtdemper
	Dynamo
	Flaskeholder
	Drivsystem
	Belte
	Sykkelgir
     Girhendel
    Derailleur, avhoppsgir, bakgir
    Navgir
    Utvendig navgir
	Kjede
	Kjedehjulsenhet
    Frihjulsenhet
	Kassett
	Kassettdrev
	Krank
	Krankdrev
	Kranklager
    Krankgir
	Skifter
	Vaier
	Gaffel
	Gaffelrør
     Forgaffel
     Nedre bakgaffel
	Hjul
	Dekk
     Ventil
	Eike
	Felg
	Hurtigkobling
	Nav
	Navgir
	Aksel
	Frihjulsnav
	Nippel
	Slange, innerslange
	Kurv
	Lager
	Låsering
	Pedal
	Pedalaksling
	Tåklips
	Ramme
	Kjedestag
	Overrør
	Nederrør
	Seterør
	Setestag
	Styrerør
	Vaierfører
     Skrårør
	Refleks
     Frontrefleks
     Bakrefleks
     Eikerefleks
      Frontlys
     Dynamo
	Sadel, sete
	Setepinne
	Skjerm
	Stem, styrefremspring
	Styre
     Bukkestyre
       Sykkelklokke
	Styrelager
	Styretape
	Sykkelcomputer
      Vannflaske, drikkeflaske
      Sykkelpumpe

Se også
Sykkel

Kilder

 
Sykkeldeler
Sykkel
Vitenskapsåret 1904

Vitenskapsåret 1904 er en oversikt over hendelser, prisvinnere, fødte og avdøde personer med tilknytning til vitenskap i 1904.

Hendelser

Astronomi
Edward Walter Maunder tegner det første "sommerfugldiagrammet" over solflekker.
Lick Observatory oppdager en måne (Himalia) til Jupiter.

Fysikk
John Ambrose Fleming oppfinner radiorøret.

Medisin
Adrenalin produseres for første gang kunstig av Friedrich Stolz.

Geografi
10. januar – Den Första svenska Antarktisexpeditionen under Otto Nordenskjöld vender tilbake til Stockholm.

Arkeologi
 Osebergskipet ble utgravd.

Prisvinnere
Copleymedaljen: William Crookes
Darwinmedaljen: William Bateson
Lyellmedaljen: Alfred Gabriel Nathorst
Nobelprisen:
Fysikk: John William Strutt
Kjemi: William Ramsay
Fysiologi/medisin: Ivan Pavlov 
Polhemsprisen: Carl Lundgren og Sigurd Nauckhoff
Sylvestermedaljen: Georg Cantor
Wollastonmedaljen: Albert Heim

Fødsler

|-
|Januar ||26. || Ancel Keys || amerikansk || klinisk ernæringsfysiolog ||align=center|100 ||align=center|2004 ||

|Februar ||28. || Alfred Bohrmann || tysk || astronom ||align=center|95 ||align=center|2000 ||
|-
|Mars ||20. || B.F. Skinner || amerikansk || psykolog ||align=center|86 ||align=center|1990 || 

|April ||22. || Robert Oppenheimer || amerikansk || fysiker ||align=center|62 ||align=center|1967 ||
|-
|Juli ||5. || Ernst Mayr || tyskamerikansk || evolusjonsbiolog ||align=center|100 ||align=center|2005 ||

|August ||28. || Secondo Campini || italiensk || ingeniør ||align=center|75 ||align=center|1980 ||
|-
|November ||11. || J.H.C. Whitehead || britisk || matematiker ||align=center|55 ||align=center|1960 ||
|}

Dødsfall

|-
|Februar || 19. || Fredrik Adam Smitt || svensk || zoolog ||align=center|64 ||align=center|1839 || 

|April || 15. || Samuel Andrews || britisk-amerikansk || kjemiker og oppfinner ||align=center|68 ||align=center|1836 ||
|-
|Mai || 10. || Henry Morton Stanley || britisk || journalist og oppdagelsesreisende ||align=center|63 ||align=center|1841 ||
|}

Referanser
Heinz Hitler

Heinrich Hitler (kallenavn Heinz) (født 14. mars 1920, død 21. februar 1942 i Moskva) var en tysk soldat under andre verdenskrig som er mest kjent for at han var den yngste sønnen til Alois Hitler jr. og hans andre kone Hedwig Heidemann, og derav nevø av Adolf Hitler. Da andre verdenskrig brøt ut, gikk han inn i Wehrmacht og tjenestegjorde ved Østfronten. Han ble tatt til krigsfange og døde i fangenskap i 1942.

I motsetning til sin halvbror William Patrick Hitler, var Heinz en overbevist nasjonalsosialist. Han gikk på partieliteskolen Nationalpolitische Erziehungsanstalten (Napola) i Ballenstedt i Sachsen-Anhalt i årene 1935 til 1938, og vendte tilbake i 1939 for å ta abitur. Han tok sikte på å bli offiser og gikk i 1939 inn som offisersaspirant i Wehrmacht. Han ble underoffiser i sambandet i 1941 i Potsdamer Artilleriregiment nr 23, og deltok i Operasjon Barbarossa. 10. januar 1942 ble han tatt til fange av Den røde hær og sendt til militærfengselet Butyrka i Moskva, hvor han døde, 21 år gammel, etter flere måneder med tortur og mishandling.

Det er ikke kjent i hvilken grad drapet på Heinz Hitler hadde innvirkning på OKWs vurdering i forhold til skjebnen til Josef Stalins sønn Jakov Dzjugasjvili etter at han havnet i tysk krigsfangenskap ved Smolensk 16. juli samme år og døde i Sachsenhausen 14. april 1943.

Referanser

Eksterne lenker 
 Familietre

Hitlers familie
Tyskere fra andre verdenskrig
Krigsfanger under andre verdenskrig
Mottakere av Jernkorset (1939)
Personer tilknyttet det tredje rike
Medlemmer av NSDAP (innmeldt 1933–1945)
Personer fra Magdeburg
Tyske soldater
Tyske torturofre
Bridget Dowling

Bridget Elizabeth Hitler, tidligere Dowling  og senere Stuart-Houston (antatt født 3. juli 1891 i Dublin, død 18. november 1969 på Long Island, New York) var Adolf Hitlers svigerinne gjennom sitt ekteskap med Alois Hitler jr. og var moren til Hitlers nevø William Patrick Hitler.

Biografi 
Hun traff Alois Hitler jr. i 1909 i Dublin, og de reiste til London og giftet seg der den 3. juni 1910. William Dowling, Bridgets far, truet med å få ham arrestert for kidnapping, men Bridget fikk ham fra det.

Paret slo seg ned i 102 Upper Stanhope Street i Toxteth i Liverpool, hvor de i 1911 fikk sønnen William Patrick. Huset hvor de bodde ble senere ødelagt i et tysk bombeangrep 10. januar 1942 under andre verdenskrig. Alois forsøkte å tjene til livets opphold ved å drive en restaurant i Dale Street, et pensjonat i Parliament Street og et hotell på Mount Pleasant, men det gikk dårlig. Det var år som var preget av familiespenninger. Alois drakk, og når han var full pleide han å gi juling til kona og antagelig også det lille barnet. I mai 1914 forlot han dem og reiste til Tyskland. Under hele første verdenskrig var de avskåret fra å ha kontakt. I Tyskland giftet Alois seg igjen, og begikk slik bigami. Alois skrev på midten av 1920-tallet, og ba om at William Patrick kom på besøk til ham i Weimar-republikkens Tyskland. I 1929 gikk hun med på det, og den 18 år gamle William Patrick reiste til Tyskland og ble kjent med sin tyske familie.

I 1939 reiste William Patrick sammen med sin mor på en foredragsturne i USA om sin berømte onkel, etter en invitasjon fra William Randolph Hearst. De fikk imidlertid ikke returnert tilbake til Europa på grunn av utbruddet av andre verdenskrig. Etter en særskilt henvendelse til USAs president Franklin D. Roosevelt, fikk William Patrick tillatelse til å slutte seg til United States Navy i 1944.

Etter andre verdenskrig etablerte Bridget seg på Long Island i USA sammen med sønnen og svigerdatteren, og fikk etter hvert fire barnebarn i USA. Her tok de også etternavnet Stuart-Houston.

Kilder 
 Marc Vermeeren: De jeugd van Adolf Hitler 1889-1907 en zijn familie en voorouders. Aspekt, Soesterberg 2007, ISBN 978-90-5911-606-1.

Personer fra Dublin
Hitlers familie
Personer fra USA født i Irland
Fødsler i 1891
Dødsfall i 1969
Mattias Wallin

Mattias Wallin (født 5. mars 1970) er en svensk musiker nå bosatt i Norge.

Wallins musikerkarriere startet tidlig på kornett da han var 9 år. Senere byttet han til Althorn som har vært hans hovedinstrument i senere tid og frem til i dag. 

Som ungdom spilte Wallin i Göteborg Brassband under deres storthetstid, og dette hjalp veldig på hans utvikling frem til det nivå han i dag presterer på althorn.

I dag bor Wallin i Oslo og er dirigent for Skui Juniorkorps. Han jobber som pedagog og har elever. Har sittet som solohorn i Oslo Brassband siden det ble stiftet på slutten av 1990-tallet. Her har han vært med å jobbe korpset opp mot elitedivisjonen de i dag er i.

I dommerkommentarer har han fått mye skryt for sin klang, styrke og prestasjon på sitt instrument under solistiske deler.

Svenske musikere
Fødsler i 1970
Løken skole (Aurskog-Høland)

Løken skole er en barneskole i Løken i Aurskog-Høland kommune i Akershus. Skolen tilbyr undervisning i trinn 1–7 på grunnskolenivået. Skolen samarbeider tett med Hofmoen skole, og Roger Evjen er virksomhetsleder ved begge skolene.

Løken skolekrets strekker seg over 78,2 km², og er med dette av de minste skolekretsene i Aurskog-Høland.

Referanser

Barneskoler i Viken
Utdanning i Aurskog-Høland
Wushashan kullkraftverk

Wushashan kullkraftverk er et kullkraftverk i kystbyen Ningbo provinsen Zhejiang i det østlige Kina. Det har en installert produksjonskapasitet på 2 400 MW fordelt på 4 turbiner á 600 MW hver. Anlegget stod ferdig i 2006. 

Operatør er Datang International Power Generation Co Ltd, som eier 51% av anlegget. All elektrisiteten selges på kraftnettet i Zhejiang.

Se også
Liste over verdens største kullkraftverk

Eksterne lenker
 Kart over Datang International's kraftverk - besøkt 11.september 2010.
 Industcards – Kinas kullkraftverk i øst.
 Wushashan Power Company  – Datang International Power Generation Co Ltd – beskrivelse av anlegget (velg fra menyen til høyre).

Kullkraftverk i Folkerepublikken Kina
Varmekraftverk i Folkerepublikken Kina
Ningbo
David Bates (historiker)

David Bates (født 30. april 1945) er en engelsk professor i historie, med faginteressen engelsk middelalderhistorie, særlig den normanniske invasjonen og erobringen av England i 1066. David Bates har en omfattende publikasjon bak seg.

Bates var professor i middelalderhistorie ved Universitetet i Glasgow fra 1994 til 2003. Han tok deretter posisjonen som direktør for Instituttet for historieforskning (Institute of Historical Research) ved University of London i tiden mellom 2003 og 2008. Han har i dag en posisjon i middelalderhistorie ved Universitetet i East Anglia.

Publikasjoner (utvalg) 
 Normandy before 1066, 1982
 A bibliography of Domesday book, 1986
 William the Conqueror, 1989
 England and Normandy in the Middle Ages, 1994
 Bishop Remigius of Lincoln 1067-1092, 1992

Referanser

Eksterne lenker 
 Publikasjoner av eller om David Bates i bibliotekene (WorldCat)

Britiske historikere
Frode Sander Øien

Frode Sander Øien (født 12. mai 1969) er en norsk musiker og forfatter. Han spiller i bandet I Love Wynona, og har tidligere spilt i Sanderfinger, hvor han var «primus motor». Han vokste opp i Steinkjer, hvor han spilte i bandet Flippa Hormoner sammen med Øyvind Brandtsegg, Stig Holum og Bent Sæther. Frode Sander Øien er forfatteren bak pseudonymet Samuel Bjørk som i 2013 utga boken Det henger en engel alene i skogen (Vigmostad & Bjørke). Boken er den første i en serie og er solgt for utgivelse i 22 land.

Bibliografi 
 Fantastiske Pepsi Love (Cappelen 2001)
 Speed til frokost (Cappelen 2009)
 Det henger en engel alene i skogen (Vigmostad & Bjørke 2013). Under pseudonymet Samuel Bjørk. 
 Uglen (Vigmostad & Bjørke 2015). Under pseudonymet Samuel Bjørk.
Gutten som elsket rådyr (Vigmostad & Bjørke 2018). Under pseudonymet Samuel Bjørk.

Diskografi

I Love Wynona 
 A Beautiful Noise (2009)
 The Whiteroom Sessions (2012)

Sanderfinger 
Album
 Camping (1999)
 Evig rosa (2000)
Singler
 Star Wars (1999)
 Østers (1999)
 Racerbil (1999)
 UFO 3000 (2000)

The Hærmætti Tysland Band 
 Ørli mornings (2006)
 Radio Tyslandsvika (2011)
Singler
 Øl over heile mæ (2006)

Olsen 
 Grønn (1992)

Deltar på 
 Angelo Records: Norway Rocks (1988)
 Morfars hus: Homonoton (1992)
 Motorpsycho & Tre Små Kinesere: Mot riving av Svartlamon (1996)
 Motorpsycho: Starmelt (1997)
 Motorpsycho: Angels and Daemons at Play (1997)
 Norske Gram: Spæll mæ! (2001)
 Fremmed Rase: Pisspreik (2003)
 Nordafjells: Røst (2009)
 Motorpsycho: Roadwork Vol. 4: Intrepid Skronk (2011)

Referanser

Eksterne lenker 
 Profil hos Cappelen Damm 
 Sanderfinger.se

Norske musikere
Norske forfattere
Norske krimforfattere
Vesterport (København)

Vesterport var en av Københavns fire byporter. At København var en festning, innebar at alle inn- og utgang foregikk gjennom disse portene. De andre var Nørreport, Østerport og Amagerport.

Vesterport ble oppført i 1583 og senere gjenoppbygget i stein av Frederik 3. i 1668. Portrommet i den nye porten var ca. 3,75 meter bredt og vel 4,5 meter høyt. Som en arkitektonisk finurlighet ble det brukt kanonløp til de søylene som bar hovedgesimsen. I 1722 ble den restaurert, hvorpå Frederik 4.s kronede initialer og årstallet 1722 ble hogd inn i toppen av portfasaden, og lengre ned stod Frederik 3.s monogram og årstallet for den opprinnelige oppførelsen.

Vesterport var fra gammelt av ansett som byens hovedinngang. Hit kom de reisende, også utenlandske. De nærmet seg Vesterport gjennom en flott oppkjørselsallé med dobbelte rader av trær på begge sider. Tilsvarende ble anlagt foran Nørre- og Østerport, og på Dag Hammarskjölds Allé står fremdeles. 

Vesterport ble også brukt til innførsel av varer til torgdagene onsdag og lørdag, på vogner og sleder fra Sjælland. En kilometerlang kø dannet seg, siden ingen slapp inn i byen uten avregning av «aksisen», avgift på forbruksvarer som smør, melk, kjøtt, mel og halm. For å hindre smugling ble hver vogn undersøkt. Endelig skulle det skrives ut kvittering, og avgift betales for å passere broen, «bropenger» som godtgjørelse for slitasjen på broplankene. Vesterport vendte også ut mot landeveien til Korsør, hvor reisende fra Fyn og Jylland oftest ankom fra. Kl 12 midnatt smalt Vesterport i lås. Kom noen til byen etter midnatt, måtte de ta seg til Nørreport som ble åpnet om natten mot erleggelsen av to skilling.

Like innenfor porten, på venstre hånd, befant Vesterports-vakten seg. Her skulle reisende med postvognen henvende seg ved ankomst til byen for å oppgi navnet sitt. På høyre hånd lå Halmtorvet, hvor bøndene solgte halm og høy i tillegg til hester, der Rådhuspladsen ligger i dag. 

I middelalderen stod Københavns store galge utenfor Vesterport, omtrent der Victoriagade ligger nå; men i 1622 var området såpass bebygget at galgen ble flyttet bak våre dagers «Folkets Hus» på Enghavevej.

Porten ble revet ned i 1857 da København opphørte å være en befestet by.

Referanser

Eksterne lenker 
 Beskrivelse av Vesterport

Festningsanlegg i København
Slaget ved Sjællands Odde

Slaget ved Sjællands Odde var et sjøslag som ble utkjempet mellom den dansk-norske og den britiske flåte utenfor Sjællands Odde i 1808. Den danske flåtes eneste linjeskip «Prinds Christian Frederik» — under kommando av kaptein Carl Wilhelm Jessen — hadde seilt fra Helsingør dagen før og var på vei vestover nord for Sjælland, da de 21. mars ble innhentet av en større britisk flåtestyrke, utgått fra Höganäs og som ankret opp ved Røsnæs, mens det danske skipet lå ved Sejerø.

Den 22. mars seilte de engelske skipene mot det danske skipet, og den danske kapteinen ville prøve å unnslippe de engelske og nå tilbake til Kronborg ved hjelp av sin gode lokalkjenskap. Han foretok derfor noen kompliserte manøvrer nord for Sejerø som imidlertid ble vanskeliggjort av den panikkslagne losen som skulle hjelpe ham. Etter en del kryssinger frem og tilbake innhentet de engelske skipet «Prinds Christian Frederik» ved Sjællands Odde rundt 18-tiden, og den danske kapteinen la skipet tett inn mot kysten slik at det kunne settes på grunn fremfor å havne i engelske hender. Ved 19-tiden begynte de første skuddene og snart var det danske skipet omringet, og det var i disse innledende trefningene at den danske første-offiser, Peter Willemoes, falt da han ble truffet av en kanonkule i hodet. Etter tre timers kamp satte kaptein Jessen skipet på grunn og strøk flagget. De danske sjømennene ble flyttet over til et av de engelske skipene med tanke på transport til fangenskap i England. De døde ble fraktett inn til land. Den 23. mars ble «Prinds Christian Frederik» satt i brann da ilden nådde kruttdepotet og skipet sprang i luften. De døde sjømennene ble alle begravd i en fellesgrav på Odden kirkegård, hvor det noen år senere ble reist et minnesmerke over de falne.

Referanser

Eksterne lenker 
 Slaget ved Sjællands Odde – Dansk militærhistorie.
 Prinds Christian Frederik

Slag i Danmark
Storbritannias historie
Slag under Napoleonskrigene
Konflikter i 1808
1808 i Danmark
SUS under Vinter-OL 1992

SUS under Vinter-OL 1992. 129 sportsutøvere fra seks av tidligere Sovjetunionens femten republikker konkurrerte for Samveldet av uavhengige stater under Vinter-OL 1992 i Albertville i Frankrike. De seks statene var Russland, Ukraina, Kasakhstan, Hviterussland, Usbekistan og Armenia. SUS ble nest beste «nasjon» med ni gull-, seks sølv- og åtte bronsemedaljer. Skiskytteren Valerij Medvedtsev var SUSs flaggbærer, han bar et OL-flagg under åpningsseremonien.

Medaljer

Medaljevinnerne 

Nasjoner under Vinter-OL 1992
SUS under de olympiske leker
Douglas Harriman Kennedy

Douglas Harriman Kennedy (født 24. mars 1967 i Washington, D.C.) er en amerikansk journalist.

Kennedy ble uteksaminert fra Georgetown Preparatory School og Brown University og begynte sin karriere som journalist i New York Post. Som undersøkende journalist for avisen, fikk Kennedy første intervju med politimannen som arresterte Timothy McVeigh for bombingen i Oklahoma City.
Han publiserte også en del artikler relatert til helsetjenester og storbyområdet historier.

Kennedy kom til Fox News Channel som en generell journalist i august 1996 og leder et bi-månedlig program på kanalen, Douglas Kennedy's American Stories. Mens han var hos Fox News, dekket han presidentvalgene i 1996, 2000 og 2004, samt orkanen Katrina.

I 2006, mens han jobbet som korrespondent for Fox News programmet «The Big Story med John Gibson», kommenterte han på kontroversen om hvorvidt filmen av Crocodile Hunter Steve Irwins siste øyeblikk skulle vises, og bemerker at han og hans søsken «måtte vokse opp med» å se sendinger og videoklipp av sin egen fars død igjen og igjen. Han sa at i Irwins tilfelle, ville det være virkelig «unødvendig og i svært dårlig smak».

Personlig liv 
Douglas Harriman Kennedy er det tiende barn av Robert F. Kennedy og Ethel Skakel Kennedy, oppkalt etter W. Averell Harriman, en venn av familien og tidligere guvernør i New York. Han giftet seg med Molly Elizabeth Stark den 22. august 1998 i Nantucket i Massachusetts, datter av John Sherwood Stark og Sharon Ellen Vinge.

De har tre døtre: Riley Elizabeth Kennedy, født 26. august 1999 i Nantucket, Mary McCauley, født 22. august 2001 og Rowen Francis født i juni 2004.

Referanser 

Journalister fra USA
Personer fra Washington, D.C.
Fox News
Kennedy-familien
Fødsler i 1967
New Zealand red

New Zealand red er en kaninrase, som er dyp reverød i fargen, og relativt stor. Rasen er ikke fra New Zealand, men fra California. Rasen fikk visstnok navnet fordi den er en videreutvikling av en kjøttrase fra New Zealand. 

Første gang rasen ble vist fram, var på en utstilling i 1910. Det var en populær rase hos mange oppdrettere. New Zealand white dukket opp hos en oppdretter seks år etter presentasjonen av New Zealand red. Man fant ut at New Zealand white var en enda bedre kjøtt- og pelskanin, og New Zealand white ble den mest populære nyttekaninen i Amerika på denne tiden.

Navnelikheten til tross, vi snakker her om to forskjellige raser.

Voksne dyr bør veie mer enn 4 kg.

Ører

Ørene er jevnt behåret, bæres stivt opprettstående. De skal være tykke og ha en godt avrundet overkant. Ørene skal være forholdsvis korte.

Hode

Hodet skal være meget kraftig med bred panne og nese. Utpreget fyldige kinn. Kjeven er fyldig og neseprofilen lett bøyd. Hunnens hode er smalere enn hannens men likevel kraftig.

Hals

Kort, hodet sitter tett på kroppen.

Bryst:

Bredt og fast

Rygg

Bred med god muskelansetning.

Reverød

Dekkfargen er mettet reverød og skal etterstrebes at den går så langt ned mot hårbunnen som mulig. På buken, innsiden av beina, kjevenes kant, øyenringen og halens underside kan en noe lysere farge aksepteres. Fargen skal være jevn og intensiv reverød over hele kroppen, men er ikke glansfull.

Bunnfarge: Kan ha en lysere tone enn dekkfargen, men idealet er en bunnfarge som er så nære dekkfargen som mulig.

Referanser 

Kaninraser
Otto Liebe

Carl Julius Otto Liebe (født 24. mai 1860 i København, død 21. mars 1929 samme sted) var en dansk jurist og statsminister fra 30. mars 1920 til 5. april 1920.
 
Otto Liebe var sønn av Anna Sophy f. Pedersen og Carl Christian Vilhelm Liebe. Han var en fremtredende jurist og fikk også selv en juridisk utdannelse. Han ble advokat i 1889 og var innehaver av en av landets største og fremste advokatvirksomheter, som bl.a. hadde kongehuset som sine klienter. Han ble i 1910 formann for Dansk Sagførerforening (Dansk sakførerforening) og var en spesielt fremragende prosedør. 

Da kong Christian X i 1920 fremkalte Påskekrisen på grunn av uenighet om det sønderjyske spørsmålet om å avskjedige den radikale Regjeringen Zahle uten om Folketinget, utnevnte kongen med en gang den 29. mars en ny regjering med Otto Liebe som statsminister med et krav om at det så fort som mulig skulle utskrives et folketingsvalg. Liebe og hans ministre tilhørte av politisk oppfattelse høyrefløyen, men de var ikke politikere selv. De fikk dog raskt erkjenne at de nå hadde blitt politikere, og at de hadde havnet i en høyspent, politisk situasjon hvor kreftene de ikke hadde makt over, plutselig truet hele samfunnsordenen med kongemakten i spissen. Det ble snakket om at kongen hadde begått statskupp, og storstreik ble en nærliggende trussel. Kongen ble nervøs, og allerede påskedagen den 4. april avsatte han Liebe og utnevnte i stedet et upolitisk forretningsministerium med overformynder M.P. Friis som statsminister. 

Ministeriet Liebe ble på denne måten det kortest sittende ministerium i dansk parlamentarisk historie. Otto Liebe blandet seg ikke lenger mer i politikk etter dette.

Se også 
 Liste over Danmarks statsministre

Referanser

Eksterne lenker 
 Biografi hos Prosjekt Runeberg

Danske statsministre
Danske jurister
Personer fra København
Danske justisministre
Fødsler i 1860
Dødsfall i 1929